open-index/open-wikipedia-markdown huggingface dataset:
Harmontroféet

**Harmontroféet**, engelsk **Harmon Trophy** er et sett med tre internasjonale troféer som tildeles årlig til verdens mest fremragende flyver, flyverske og «aeronaut» (ballongfører eller luftskipsfører). Et fjerde trofé, «National Trophy», ble utdelt fra 1926 til 1938 til den mest fremragende flyver i hvert av de 21 medlemsland, og igjen fra 1946-1948 for å ære den amerikaner som har bidratt mest til flyvningen. Prisen ble opprettet i 1926 av Clifford B. Harmon, en velstående ballongflyver og flyver. Her heter det i statuttene:
: «American awards for the most outstanding international achievements in the arts and/or science of aeronautics for the preceding year, with the art of flying receiving first consideration.»

## Andre verdenskrig og  Harmons død
Før andre verdenskrig ble prisen administrert av *International League of Aviators*, en organisasjon grunnlagt av Harmon for å tjene som "an agent for Peace and National security." Organisasjonen opphørte (gikk konkurs) under krigen og ved Harmons død 25. juni 1945 i Cannes, Frankrike kom organisasjonen i vanskeligheter. Harmon etterlot 55&nbsp;000 dollar av sine eiendeler for å sikre midler til prisen i "all evighet," men Harmons slektninger utfordret fondet. Tilslutt ble det i 1948 opprettet et fond på  48&nbsp;431 dollar.

## Referanser
Gilbert Kwemoi Soet

**Gilbert Kwemoi Soet** (født 3. oktober 1997) er en kenyansk friidrettsutøver som konkurrerer i mellomdistanseløp. Han har sølv på 1500 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Kwemoi vant 1500 meter ved ungdomsafrikamesterskapet i friidrett 2014, der han løp på 3:45,39. Mulugeta Asssefa Uma fra Etiopia kom på 2.-plass og Mostafa Smaili fra Marokko på  3.-plass.

Ved ungdoms-OL 2014 i august deltok han på 1500 meter, og satte personlig rekord i innledningsheatet, med 3:45,21. Han vant finalen, der han forbedret sin personlige rekord til 3:41,99. Dette var også årsbeste i verden for juniorer.

;2015
Ved Juniorafrikamesterskapet i friidrett 2015 i mars kom Kwemoi på 2.-plass på 1500 meter, bak Anthony Kiptoo, men foran Chala Regasa. 

I juni deltok han ved Tour of Marseille i Frankrike, der han satte ny personlig rekord på 3:35,68, og kom på 9.-plass.

## Progresjon
;1500 meter
* 2014 – 3:41,99
* 2015 – 3:35,68 (**PR**)

## Referanser


## Eksterne lenker
* 
*  Profil hos Sport.be
Clifford B. Harmon

**Clifford Burke Harmon** (født 1. juli 1866, død 25. juni 1945) var en velstående eiendomsutviker og flyver. Han grunnla *International League of Aviators* og var sponsor for Harmontroféet. Harmons fremgang innen eiendomsutvikling kom fra utbygging av villabebyggelse i New Yorks forsteder som Pelhamwood og Harmon-on-Hudson.

## Biografi
Han ble født 1. juli 1866 i Urbana, Ohio. Han hadde en bror, William Elmer Harmon.
* Den 20. august 1910 ble Harmon den første til å fly over Long Island Sound. Han fløy fra Garden City til Greenwich.
* I 1926 etablerte han Harmontroféet for fremme av luftfart.
* I 1931 etablerte han *Clifford B. Harmon Cup* for beste amatør golfspiller.
* I 1932  kan han ha forsøkt å begå selvmord i Cannes.

Han døde 25. juni 1945 i Cannes. I sitt testamente etterlot han 48&nbsp;431 for at Harmontroféet kunne vedlikeholdes .

Metro North Railroad station Croton-Harmon og Croton-Harmon School District har fått navn etter ham.

## Referanser


## Eksterne lenker
*
Fredrik Heggland

**Fredrik Heggland** (født 9. november 1995) er en norsk fotballspiller som fra 31. desember 2017 er klubbløs.

Fredrik Heggland kom fra Os Turn Fotball til Branns utviklingsavdeling i november 2012. Da hadde stopper-talentet allerede rukket å spille 19 kamper for A-laget til Os.

## 2013
I løpet av 2013 etablerte Heggland seg på Brann 2, samtidig som han også spilte NM-kamper for juniorlaget. Han noterte seg for 20 kamper i 2.divisjon for Brann 2.

## 2014
Nok en god sesong i 2.divisjon for Heggland ble også kronet med NM-gull med 3-2 seier over Lillestrøm sammen med Emil Hansson, Fredrik Pallesen Knudsen og resten av juniorlaget. I september skrev Fredrik under en tre-års proffkontrakt som strekker seg ut 2017-sesongen. 

## 2015
Heggland debuterte for A-laget borte mot Hønefoss 12. mai i en kamp som endte 0-0. Knappe fire uker senere pådrar han seg en kneskade i kampen borte mot Åsane, noe som gjorde at han ikke var aktuell for spill i resten av sesongen. Endte dermed opp med kun to kamper for A-laget i 2015.

## Eksterne lenker
* «Fredrik Hegglands», profil på Branns hjemmeside.
* «Fredrik Hegglands», profil på NFFs hjemmeside.
Dulsian

**Dulsian** (også **dulcian**, **dolcian**; av latin *dulcis* «søt») er et treblåseinstrument med dobbelt rørblad og konisk boring.

Dulsianinstrumentene ble utviklet i første halvdel av 1500-tallet. Som vanlig i renessansen ble instrumentene bygget i en «familie» med størrelsene sopran, alt, tenor og bass. De minste instrumentene kunne bygges av ett trestykke, de større av to eller tre deler. Alle dulsianer er utstyrt med et s-formet rørblad av messing.

De små dulsianene falt ut av bruk på 1600-tallet. Mens videreutviklingen barokkfagott tok over deres funksjon, var bassdulsian i bruk en lengre tid. Spania utgjorde et særtilfelle, der var ulike størrelser av dulsianinstrumenter i bruk helt inn på 1800-tallet.

Dulsianer er så fleksible at de kan brukes i kammermusikk, de kan høres i støyende utendørsorkestre, og de er så ekspressive at de kan brukes sammen med sangkor. Tradisjonelt ble slike instrumenter brukt i dansemusikk, sammen med skalmeier og barokktromboner, i kammermusikk og i de store flerkorsverkene til eksempelvis Giovanni Gabrieli og Heinrich Schütz. Sonatene til Dario Castello inneholder dulsianstemmer.

Blant komponister av tidlig sololitteratur for dulsian kan nevnes Bartolomé de Selma y Salaverde, Philipp Friedrich Böddecker og  Giulio Mussi.

## Litteratur
* László Újházy: *Akustische Fragen in der Beziehung von [[Pommer]] und Dulzian.* I *Studia Musicologica Academiae Scientiarum Hungaricae, T. 31, Fasc. 1/4.* 1989, s. 421–431
* William Waterhouse: *The Bassoon*. Kahn and Averill. 2003. ISBN 1-871082-68-4.
* Maggie Kilbey: ''Curtal, Dulcian, Bajón - A History of the Precursor to the Bassoon'' ISBN 0-9543492-0-2

## Eksterne lenker
* Hans Mons: ''The Dulcian''
* ''International Double Reed Society'' med mange instruktive artikler
Ingrid Skjoldvær

**Ingrid Eline Morsund Skjoldvær** (født 8. august 1993) er en norsk miljøverner og tidligere leder i Natur og Ungdom. Hun kommer fra Sortland i Vesterålen, og har innehatt flere verv i organisasjonen, sist som nestleder, før hun ble valgt til leder på organiasasjonens landsmøte 10. januar 2016. 

Ingrid Skjoldvær har siden 2013 vært sammen med vokalisten i Ondt Blod Aslak Heika Hetta Bjørn.   

Skjoldvær var en aksjonistene i aksjonene mot Nordic Minings planlagte gruveprosjekt ved Førdefjorden i februar 2016 og har ellers særlig engasjert seg i oljepolitikk. I 2010 ble hun av Sortlandsavisas lesere kåret til årets sortlending for sitt arbeid mot oljevirksomhet i Lofoten, Vesterålen og Senja.  

Skjoldvær har også vært ansatt i miljøstiftelsen Bellona som fagrådgiver innen olje og sitter i styret til Folkeaksjonen Oljefritt Lofoten, Vesterålen og Senja. 

## Referanser


## Eksterne lenker
* Ingrid Skjoldvær fra Natur og Ungdom
Fredrik Pallesen Knudsen

**Fredrik Pallesen Knudsen** (født 1996) er en norsk fotballspiller som spiller for .

Fredrik Pallesen Knudsen er bygutt, oppvokst på Møhlenpris. Han spilte fotball i  hele oppveksten og var buekorpsgutt i Nygaards Bataljon i 13 år. Debuten på A-laget til Djerv kom i 4. divisjon som 15-åring, men han rakk ikke å spille mer enn 15 A-kamper før  ønsket ham.

## Karriere
### Brann
Han begynte på guttelaget i  og hospiterte med U-gruppen. Snart ble han en fast del av den, men da som midtbanespiller. Etter hvert ble han enig med trenerne om at det var som midtstopper han kunne nå lengst. Pallesen Knudsens første mulighet til å vise seg frem på A-laget til Brann kom vinteren 2014 i to treningskamper. Han var da på den såkalte B-listen. Sent samme høst kom A-lagsdebuten, og den kom ikke i hvilken som helst kamp. Fredrik startet den skjebnesvangre kvalikkampen mot  som sendte Brann ned i 1. divisjon.

Nedrykket til tross, Fredrik hadde gjort seg positivt bemerket og ble tilbudt A-kontrakt og plass i A-stallen fra januar 2015.

Da hadde han også rukket å lede Branns juniorlag til NM-gull. Knudsen Pallesen spilte en god finale mot , og som lagets kaptein kunne han heve pokalen i Telenor Arena etter 3-2-seieren i november 2014.

Som spiller er han mentalt sterk og god i duellene. Han har kontrakt med  ut 2017.

2015
Fredrik fikk med seg elleve kamper på vårsesongen før en skade satt ham ut av spill til langt ut på høsten. Kom tilbake mot slutten av sesongen og fikk med seg juniorlagets UEFA Youth League-kamper mot  og gjorde også to innhopp for A-laget.

Midtstopperen spilte totalt ti seriekamper i OBOS-ligaen og tre kamper i NM for A-laget. Han spilte også seks kamper for Brann 2 i løpet av sesongen.

Ved sesongslutt ble han kåret til årets unge Brann-talent av Hansa-Borg Bryggerier.

#### Åsane (lån)
Sesongen 2016 var han utlånt til Åsane fotball i Obosligaen. Der imponerte han stort og ble lagt merke til.

### Haugesund
Januar 2017 sesongen ble Fredrik Pallesen Knudsen hentet fra Brann. Erik Hornland karakteriserte han som taktisk dyktig midtstopper med stor rekkevidde. Fredrik debuterte for FKH 09.04.2017 i tredje runde borte på Åråsen stadion mot Lillestrøm i en 0-2 seier. Han spilte seg snart til fast plass sammen med Vegard Skjerve i sin første sesong. Sesongen 2019 var han plaget med en skade som de ikke klarte å finne ut av før ut på høsten som endte med operasjon. Problemet skyldes at hovedpulsåren ikke hadde mer en 40% av vanlig blodsirkulasjon. 

Den 19. desember 2019 skrev han under en ny toårskontrakt med FK Haugesund ut 2021.

### Retur til Brann
Den 12. august ble Pallesen Knudsen hentet tilbake til Brann og ble dermed gjenforent med Erik Horneland.

## Referanser


## Eksterne lenker
*
Bartolomé de Selma y Salaverde

**Bartolomé de Selma y Salaverde** (ca. 1595 – etter 1638) var en spansk komponist og musiker (dulsian, fagott) fra tidligbarokken.

## Liv og virke
Så godt som ingenting er kjent om Salaverdes liv. Han kan ha vært sønn eller sønnesønn av hoffmusikeren og blåseinstrumentbyggeren Bartolomé de Selma (død rundt 1616), men dette er usikkert. Sikkert er at Salaverde var augustinermunk.

Salaverde var fagottist i erkehertug Leopold V av Vorderösterreichs kapell i Innsbruck fra 1628 til 1630. Det er ikke kjent om Salaverde var engasjert andre steder, men det mest sannsynlige er at han var engasjert ved flere ulike hofforkestre, muligens i Østerrike og Polen.

Samlebindet *Canzoni fantasie e correnti da suonar a 1, 2, 3, 4 voci con Basso Continuo* (Venezia, 1638) er dedisert prins Johann Karl av Polen og Sverige, og på tittelbladet betegnes han som *Musicus & Suonator di Fagotto Erzherzog Leopoldus*.  Samlingen inneholder 57 stykker: canzoner og fantasier, og dansemusikk som balletter, galliarder og correnter. Enkelte av verkene er skrevet for dobbeltkor. Salaverde påførte angivelser for tempo, dynamikk og ornamentikk, og disse er verdifulle for dagens historisk informerte oppføringspraksis.

## Verk i utvalg
* *Canzoni fantasie e correnti da suonar a 1, 2, 3, 4 voci con Basso Continuo* (Venezia, 1638)
**Canzona a 4 sopra battaglia*

## Referanser


## Eksterne lenker
* Kortbiografi, hoasm.org
* 
*
Brasils herrelandslag i basketball

**Brasils herrelandslag i basketball** er landslaget i basketball som representerer Brasil i internasjonale konkurranser.

Landslaget er rangert som nummer 9 på FIBA-rankingen, og vant  verdensmesterskapet i basketball i Chile i 1959 og på hjemmebane i 1963.

## Eksterne lenker
*
Brasils herrelandslag i landhockey

**Brasils herrelandslag i landhockey** er det brasilianske landslaget i landhockey for menn som konkurrerer for Brasil under internasjonale konkurranser som Panamerikanske leker og Sommer-OL.

## Se også
*Brasils kvinnelandslag i landhockey

## Eksterne lenker
*
Brasils herrelandslag i sjumannsrugby

**Brasils herrelandslag i sjumannsrugby** er det brasilianske landslaget i sjumannsrugby for menn som konkurrerer for Brasil under Panamerikanske leker, Sommer-OL og World Games.

## Turneringshistorikk
*Den røde boksen indikerer at Brasil var vertsnasjon*

### Olympiske leker

### Panamerikanske leker

### World Games

## Se også
*Brasils kvinnelandslag i sjumannsrugby

## Eksterne lenker
*
Oakville (Ontario)

**Oakville** er en by sør i Ontario, Canada. Byen ligger i Halton Region, som er en del av Greater Toronto Area. I 2011 var innbyggertallet 182 520.

## Referanser


## Eksterne lenker
*
After.Life

***After.Life*** er en amerikansk thriller fra 2009 med Liam Neeson, Christina Ricci og Justin Long i hovedrollene.

## Sammendrag
Ungdomsskole-lærer Anna Taylor (Christina Ricci) er i en begravelse hvor hun møter en høytidelig eier av et begravelsesbyrå, Eliot Deacon. Samme kveld har Anna en innbitt krangel med kjæresten Paul. Hun reiser sin vei, og i regnværet omkommer hun i en trafikkulykke. Hun våkner opp i et likhus hvor Eliot forteller at hun er død. Han forteller at han har en evne til å snakke med de døde, og hjelpe dem til å akseptere sin død. Anna forsøker uten hell å rømme flere ganger, og Eliot sier at hun må gi slipp på livet. Anna finner en telefon og kontakter Paul, som tror at det bare er en spøk. En av Annas studenter får et glimt av henne og varsler Paul, som begynner å tror at hun fremdeles lever.

Paul ber om å se Annas kropp, men Elliot nekter. Under forberedelsene til begravelsen, spør Anna om å få se seg selv i et speil. Eliot holder opp et lite speil. Mens hun ser på seg selv, oppdager hun at pusten hennes lager kondens på speil-glasset. Hun begynner å tro at hun har vært i live hele tiden. Under begravelsen -  når Paul ser på Annas kropp - gjør hun rykninger med øynene. Men han legger ikke merke til det. Paul legger en forlovelsesring som han hadde tenkt å gi henne på fingeren hennes. Etter begravelsen drikker Paul på en bar.

Anna våkner til lyden av at jord blir kastet på kiste-lokket. Hun roper og prøver desperat å åpne kistelokket, men dør sakte av luft-mangel. Paul bestemmer seg for å finne ut om Anna faktisk er død eller ikke, før det er for sent. Han kjører under påvirkning av alkohol, og kommer seg til kirkegården. Han får opp kisten, og paret omfavner hverandre. Anna sier at hun alltid har elsket ham. Midt i en klem hører Paul på noen rare lyder som han ikke skjønner hva er. Det er lyden av Eliot som forbereder Pauls kropp til begravelse. Anna forsvinner, og Paul våkner opp hos begravelsesagent Eliot. Han befinner seg på likhuset, med Eliot stående over seg. Paul forteller at han fikk se Anna, men Eliot påstår at Paul aldri kom seg til kirkegården på grunn av en bilulykke som drepte ham. Paul påstår at han fremdeles er i live, men Eliot stikker et kirurgisk redskap dypt inn i overkroppen hans.

## Rolleliste

* Liam Neeson som Eliot Deacon
* Christina Ricci som Anna Taylor
* Justin Long som Paul Coleman
* Celia Weston som Beatrice Taylor

## Eksterne lenker
* 
* 
* Film-trailer, youtube.com
Brasils U23-herrelandslag i fotball

**Brasils U23-herrelandslandslag i fotball** er det brasilianske landslaget for menn under 23 år, og representerer Brasil i internasjonale konkurranser som de Olympiske sommerleker. Landslaget er underlagt Confederação Brasileira de Futebol.

Sommer-OL er den eneste FIFA-organiserte turneringen som Brasil aldri har vunnet, selv om laget har tre sølvmedaljer (1984, 1988 & 2012) og to bronsemedaljer (1996 & 2008) på sine 12 deltagelser.

## Eksterne lenker
*
Viljar Vevatne

**Viljar Helland Vevatne** (født 1994) er en norsk fotballspiller som spiller for .

## Karriere
Viljar Helland Vevatne kom til  fra Tjensvoll som 11-åring. Høyrebacken hadde verken spilt på krets- eller landslag før han sommeren 2012 fikk sin debut for Norges U19-landslag. I starten av 2013 fikk han bli med på noen treninger med Vikings A-lag, og ble i februar samme år belønnet med lærlingkontrakt. I mars fikk han bli med til La Manga, hvor han fikk sin debut for A-laget da han kom inn i det 81. minutt da Viking tapte 1-2 for FC Cartagena.

Vevatne gikk til  før 2014-sesongen. 

Viljar Vevatne signerte for  i sommervinduet 2015. Avtalen var først tenkt å gjelde fra 1. januar 2016, men etter forhandlinger med klubben hans, , fikk  ham spilleklar tidlig i august i stedet.

Vevatne fikk sin debut for  i 1-1 kampen borte mot Sandnes Ulf 8. august, da han ble byttet inn for Erik Huseklepp og spilte det siste kvarteret. Han spilte også i den påfølgende kampen hjemme mot , men etter at Ruben Kristiansen ble hentet fra  ble mulighetene få for Vevatne og han endte opp med de to kampene sesongen 2015.

Etter bare å ha fått spilletid i cupen i 2016-sesongen, gikk han til Sandnes Ulf i juli samme år.

## Meritter
 **[[Viking FK]]**

* OBOS-ligaen: 2018
* NM-cup: 2019

## Referanser


## Eksterne lenker
* 
* «Viljar Vevatne», profil på Branns hjemmeside.
* «Viljar Vevatne», profilside fra Viking.
Abolaji Omotayo Oluwaseun

**Abolaji Omotayo Oluwaseun** (født 12. juni 1998) er en nigeriansk friidrettsutøver som konkurrerer i sprintløp. Hun har gull på 4 x 100 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Hun deltok ved det nigerianske ungdomsmesterskapet (U18) i 2014, der hun kom på 3.-plass på 100 meter, med 12,57, bak Aniekeme Alphonsus Etim og Favour Ekezie. På 200 meter ble hun slått ut i semifinalen, med 26,18, og på medleystafetten kom laget hennes, Kwara, på 5.-plass. 

Ved junior-VM i friidrett 2014 deltok hun på Nigerias stafettlag på 4 x 100 meter, men disse ble slått ut i innledningsheatet, der de løp på 45,93. 

;2015
Ved Juniorafrikamesterskapet i friidrett 2015 i mars vant Nigeria 4 x 100 meter, med 44,83 sekunder, som var ny mesterskapsrekord. Hun deltok igjen ved ungdomsafrikamesterskapet i friidrett 2015 i april, der Nigeria vant medleystafetten. Individuelt kom hun på 9.-plass i lengdehopp.

Hun vant fire gullmedaljer ved Samveldelekene 2015 for ungdom, der hun vant 100 meter individuelt, og deltok på Nigerias stafettlag som vant 4 x 100 meter, 4 x 200 meter og 4 x 400 meter stafett.

## Referanser


## Eksterne lenker
* 
*  Profil hos All-Athletics
Eivind Bakkene

**Eivind Bakkene** (født 9. april 1990) er en norsk langrennsløper som representerer Øystre Slidre IL. Han har en 16. plass som beste World-cup prestasjon, fra Planica i 2016.

Bakkene vant Engadin Nachtsprint 2019, et sprintrenn i forbindelse med Engadin Skimarathon. Han er sterkest i sprint og har nådd finalen i Skandinavisk Cup ved flere anledninger.

## Referanser


## Eksterne lenker
* 
*
Dan Haggerty

**Dan Haggerty** (1941–2016) var en amerikansk skuespiller og dyretrener kjent fra filmen *[[The Life and Times of Grizzly Adams]].*

Han medvirket i over 60 film- og tv-produksjoner i løpet av karrieren. I 1994 ble han beæret med en stjerne på Hollywood Walk of Fame. 

## Biografi
Haggerty ble født Daniel Francis Haggerty. Hans fødested oppgis i noen kilder som Los Angeles, men som Pound i Wisconsin av andre kilder. Foreldrene gikk fra hverandre da han var tre år gammel. Haggerty vokste opp i en familie som eide og drev en liten villdyrbasert turistattraksjon. Der hjalp han til med å stelle og trene ville dyr, deriblant en svartbjørn som kunne opptre. Etter Hign School bestemte han seg for å prøve å bli skuespiller.

Innen film kom hans bakgrunn som dyretemmer til nytte. Han arbeidet også i perioder som stuntmann. Han hadde en leopard, en panter og en tiger på ranchen hjemme i Malibu, hvor han praktiserte som dyretrener.

Han er  mest kjent fra rollen som Grizzly Adams i filmen *[[The Life and Times of Grizzly Adams]]* (1974) og TV-serien *[[The Life and Times of Grizzly Adams (TV-serie)|med samme navn]]* (1977–1978). Han gjentok rollen i filmen *[[Legend of the Wild]]* (1981) og i to TV-filmer: *Once Upon a Starry Night* (1978) og *The Capture of Grizzly Adams* (1982). Han hadde en lignende rolle i de to filmene *Grizzly Mountain* (1997) og *Escape to Grizzly Mountain* (2000).

Han ble tildelt en People's Choice Award i 1978 for TV-serien om Grizzly Adams og fikk en stjerne på Walk of Fame i 1994.

Haggerty ble enkemann i 2008 etter å ha mistet kona i en motorsykkelulykke. Han ble selv hardt skadet i en motorsykkelulykke i starten av 1990-årene. Paret hadde tre døtre, i tillegg til to barn han hadde fra et tidligere ekteskap.

Haggerty døde av kreft i ryggen som han fikk påvist sommeren 2015.

## Referanser


## Eksterne lenker
*
Funny Girl

**Funny Girl** er tittelen på 

* Funny Girl (musikal) − en scenemusikal fra 1964.
* Funny Girl (film) − en filmatisering av musikalen fra 1968.
* Funny Girl (sang) − en låt skrevet av Jule Styne og Bob Merrill for filmen fra 1968.
*«Funny Girl (Laura Rizzotto-sang)» – sang fra 2018 med Laura Rizzotto
Sinistral og dekstral

**Sinistral** og **dekstral** er vitenskapelige termer som beskriver chiralitet («hendthet») eller relativ retning innenfor flere forskjellige fagområder. 
Betegnelsene er avledet av de latinske ord for venstre (*sinister*) og høyre (*dexter*). Andre fagområder anvender andre uttrykk (som dekstro- og levorotasjon, innenfor kjemi, eller med og mot klokken i fysikk, eller bare venstre og høyre (som innenfor anatomi).

## Geologi
Innenfor geologi anvendes termene **sinistral** og **dekstral** til å beskrive vannrett bevegelse av blokker på hver side av en forkastningssone. Ordene anvendes således til å beskrive den relative retning for blokkenes bevegelse i forhold til hverandre, sett ovenfra.
 
Bevegelsen betegnes som sinistral (venstredreining) hvis blokken på motstående side flytter seg til venstre. Bevegelse i dekstral retning (høyredreining), betyr at blokken på motstående side flytter seg mot høyre.

## Biologi
### Snegler
Sneglers skall, sneglehus, er asymmetrisk oppviklet og beskrives ved fagtermen chiralitet, -«hendthet» av en asymmetrisk struktur.

De fleste (over 90 %)  av snegleartene har et **dekstral** (høyredreid) oppviklet sneglehus, kun en mindre del av artene har alltid et **sinistral** (venstredreid), mens meget få arter består av begge typer (som f.eks. *[[Amphidromus perversus]]*)

### Flyndrefisker

Flyndrefisker er utover at de er flate også karakterisert ved at de er assymetriske, idet begge øyne er plassert på samme side av hodet på den fullvoksne fisk. I noen grener av flyndrefiskearten er øynene alltid på høyre side av kroppen (**dekstral** eller høyreøyd flyndrefisk), og i andre grenet er øynene alltid på venstre side (**sinistral** eller venstreøyd flyndrefisk). De primitive *[[psettodes]]* omfatter et like stort antall høyre- og venstresidede individer, og er generelt mindre asymmetriske enn de øvrige flyndrefiskfamilier.

## Referanser
3. divisjon fotball for menn avdeling 11

**3. divisjon fotball for menn avd. 11** var en nasjonalliga i fotball under Norges Fotballforbund. Avdelingen bestod fra 2011 til 2016 av lag fra Hålogaland og Nordland Fotballkrets, og ble derfor også kalt *HÅNO-serien*. Etter at 4. divisjon ble til 3. divisjon hadde divisjonen først avdelinger på bokstaver, før de i 1994 gikk over til tall som avdelingsnummer. I 1994 bestod avdeling 11 av lag fra Sogn og Fjordane, mens det fra 2001 til 2011 bestod av lag fra Agder. 

HÅNO-sesongen i 2016 var den 6. og siste i rekken siden sammenslåingen i 2011.

HÅNO-serien var avdeling 11. 3 divisjonen i norsk herrefotball. Det offisielle navnet var siden 2011 **HÅNO** og ble brukt av de fleste avisredaksjoner og medier. Serien har tidligere vært kjent under navnene HESA. HÅNO-Serien bestod av 12 lag, og lagene spilte to kamper mot hver motstander (hjemme og borte) i løpet av sesongen, som strakk seg fra vår til høst. Dermed spilte hvert lag 22 kamper i HÅNO.

Lagene ble rangert etter antall poeng (tre for seier, ett for uavgjort, null for tap) ved sesongslutt. Hvis to eller flere lag endte med samme poengsum, ble målforskjellen (antall scorede mål minus antall sluppet inn) tellende, deretter antall scorede mål, og til slutt lagenes innbyrdes resultater.

I 2016 rykket ingen lag opp til 2. divisjon, men de fem øverste lagene ble med i den nye 3. divisjonen. I sesongen 2017 ble 3. divisjon omgjort, og 3. divisjon gikk fra 12 til 8 avdelinger, og fra fire til to avdelinger i 2. divisjonen. De åtte svakest plasserte lagene i HÅNO ved sesongslutt rykket ned til den nye 4. divisjonen.

## Avdelingsvinnere
*1994 - Sogndal 2 
*1995 - Stryn 
*1996 - Førde
*1997 - Jotun 
*1998 - Florø 
*1999 - Fjøra
*2000 - Sogndal 2 
*2001 - Vindbjart
*2002 - FK Arendal
*2003 - Donn
*2004 - Flekkerøy 
*2005 - Start 2
*2006 - FK Arendal 
*2007 - Vindbjart
*2008 - Start 2
*2009 - Jerv
*2010 - Mandalskameratene
*2011 - Mo
*2012 - Bodø/Glimt 2
*2013 - Medkila
*2014 - Mjølner
*2015 - Mo
*2016 - Sortland

## Tabell
*Den siste tabellen i 3. divisjon fotball for menn avd. 11 endte som følger:

## Klubbinfo
*For 2016-sesongen.

## Noter og referanser
;Noter

;Referanser
The Life and Times of Grizzly Adams

***The Life and Times of Grizzly Adams*** er en amerikansk eventyr-western og familiefilm fra 1974 med Dan Haggerty i rollen som Grizzly Adams. Filmen er basert på ei bok med samme tittel publisert av Charles Sellier i 1972, mens selve karakteren er løst basert på villmarksmannen James "Grizzly" Adams som levde i California på 1800-tallet.

Filmen ble produsert på et meget lavt budsjett og ble til manges overraskelse en stor suksess i USA. Den regnes som en av de mest suksessfulle independent-filmer gjennom tidene. Populariteten førte til at det tre år senere kom en TV-serie med samme tittel, også denne med Haggerty i hovedrollen.

Filmen ble ikke satt opp på norske kinoer, men ble lansert på video av Select i 1983 med tittelen *Mannen i fjellet*.

## Handling
Grizzly Adams blir anklaget for et mord han ikke har begått og ser ingen annen utvei enn å rømme ut i villmarka. Han viser en forbløffende evne til å tilpasse seg livet der og finner en forlatt bjørneunge som vokser opp og blir hans følgesvenn.

## Rollebesetning
* Dan Haggerty som James Capen 'Grizzly' Adams
* Don Shanks som Nakoma
* Marjorie Harper som Peg (som voksen)
* Lisa Jones som Peg (som ung)
* William Woodson har Fortellerstemmen

## Referanser


## Eksterne lenker
*
Hugo Eckener

**Hugo Eckener** (født 10. august 1868 i Flensburg, død 14. august 1954 i Friedrichshafen) var en tysk luftskipskonstruktør.

Eckener studerte historie og nasjonaløkonomi og ble kjent med Ferdinand von Zeppelin i Friedrichshafen. Zeppelin ansatte ham som forfatter. Fra 1908 tilhørte  han Zeppelinselskapet og  overtok i 1910 avdelingen for utvikling av flyteknikk. I 1911 ble han sjef for *Deutsche Luftschifffahrts A.-G.* Under første verdenskrig var han sjef for  flåtens luftskipsavdeling. Fra 1920 var han del av ledelsen i Zeppelinselskapet.

Eckener gjennomførte flere fremragende flyvninger med luftskip, som 12.-14. oktober 1924 med ZR. III fra Friedrichshafen til New York (Lakehurst), og Jorden rundt med «Graf Zeppelin» fra Friedrichshafen med mellomlandninger i Tokyo, Los Angeles, Lakehurst til Friedrichshaften i løpet  av 20 døgn og 4 timer.
Senere konstruerte han blant annet *[[luftskipet «Hindenburg»]]*, som var det største som noensinne var bygget.

## Referanser
Brasils kvinnelandslag i vannpolo

**Brasils kvinnelandslag i vannpolo** er det brasilianske landslaget i vannpolo for kvinner som konkurrerer for Brasil under Panamerikanske leker, Sommer-OL og Verdensmesterskapet i vannpolo.

## Turneringshistorikk
### Olympiske leker
* 2016 — *kvalifisert*

### Panamerikanske leker
* 1999 —  *3.-plass*
* 2003 —  *3.-plass*
* 2007 — *4.-plass*
* 2011 —  *3.-plass*
* 2015 —  *3.-plass*

### Verdensmesterskapet
* 1991 — *8.-plass*
* 1994 — *11.-plass*
* 1998 — *10.-plass*
* 2001 — *10.-plass*
* 2003 — *12.-plass*
* 2007 — *10.-plass*
* 2011 — *14.-plass*
* 2013 — *14.-plass*
* 2015 — *10.-plass*

## Landslagstropper
* Panamerikanske leker 1999 —  *Bronsemedalje*
**Ana Monteiro, Antonella Bertolucci, Camila Pedrosa, Cláudia Graner, Cristiana Pinciroli, Cristina Beer, Mariana Fleury, Mariana Secches, Mariana Roriz, Mariangela Corrêa og Raquel Maizza.

* VM 2003 — *12.-plass*
**Marina Canetti, Viviane Costa, Flávia Fernandes, Cláudia Graner, Andréa Henriques, Mayla Siracusa, Maria Marques, Tess Oliveira, Rubi Palmieri, Camila Pedrosa, Mariana Resstom, Mariana Roriz og Melina Teno. Head Coach: David Hart.

* Panamerikanske leker 2003 —  *Bronsemedalje*
**Viviane Costa, Andréa Henriques, Camila Pedrosa, Cláudia Graner, Flávia Fernandes, Mariana Roriz, Maria Marques, Marina Canetti, Mayla Siracusa, Melina Teno, Tess Oliveira, Rubi Palmieri og Ana Vasconcelos.

* VM 2005 — *10.-plass*
**Ciça Canetti, Manuela Canetti, Marina Canetti, Luiza Carvalho, Viviane Costa, Flávia Fernandes, Andréa Henriques, Fernanda Lissoni, Amanda Oliveira, Tess Oliveira, Camila Pedrosa, Melina Teno og Ana Vasconcelos.

* VM 2007 — *10.-plass*
**Ciça Canetti, Manuela Canetti, Marina Canetti, Luiza Carvalho, Viviane Costa, Flávia Fernandes, Andréa Henriques, Fernanda Lissoni, Amanda Oliveira, Tess Oliveira, Camila Pedrosa, Melina Teno og Ana Vasconcelos. Head Coach: Roberto Ghiappini.

* Panamerikanske leker 2007 — *4.-plass*
**Amanda Oliveira, Maria Bárbara Amaro, Ana Vasconcelos, Andréa Henriques, Camila Pedrosa, Ciça Canetti, Fernanda Lissoni, Flávia Fernandes, Luiza Carvalho, Manuela Canetti, Marina Canetti, Melina Teno og Tess Oliveira.

* Panamerikanske leker 2011 —  *Bronsemedalje*
**Tess Oliveira, Ciça Canetti, Marina Zablith, Marina Canetti, Catherine de Oliveira, Izabella Chiappini, Cristina Beer, Luiza Carvalho, Fernanda Lissoni, Gabriela Gozani, Mirela Coutinho, Gabriela Dias og Manuela Canetti.

## Se også
*Brasils herrelandslag i vannpolo

## Eksterne lenker
*
Eyal Berkovic

**Eyal Berkovic** (hebraisk: אליניב פליקס ברדה, født 1972) er en israelsk tidligere fotballspiller. Han spilte som midtbanespiller, og spilte 78 kamper for det . Berkovic ble i 1994 kåret til Årets fotballspiller i Israel.

## Eksterne lenker
*
Dorothy Page

**Dorothy G. Page** (1921–1989) var en amerikansk forfatter, kjent som initiativtageren til hundeløpet Iditarod i Alaska.
## Bibliografi
* *Polar Pilot, the Carl Ben Eielson Story*

## Referanser
Reinhold Niebuhr

**Reinhold Niebuhr** (født 21. juni 1892, død 1. juni 1971) var en amerikansk teolog, kjent for å ha skrevet sinnsrobønnen.

## Referanser
Sinnsrobønnen

**Sinnsrobønnen** er en bønn skrevet av den amerikanske teologen Reinhold Niebuhr (1892–1971). Bønnen starter slik:

::Gud, gi meg sinnsro
::til å godta de ting jeg ikke kan forandre.
::Mot til å forandre de ting jeg kan, og forstand til å se forskjellen.

### Fullstendig form
Bønnen foreligger i ulike varianter. En fullstendig form er denne:

## Referanser
The Missing – Bortført

***The Missing – Bortført*** (originaltittel ***The Missing***) er en amerikansk westernthriller fra 2003, regissert av Ron Howard. Filmen er basert på romanen *[[The Last Ride]]* av Thomas Eidson. Filmen gjorde seg spesielt kjent for den autentiske bruken av indianerspråket apache, som flere av skuespillerne brukte flere timer på å lære seg.

Tommy Lee Jones og Cate Blanchett spiller hovedrollene i filmen.

## Handlingsreferat
Mot slutten av 1800-tallet i New Mexico dukker Samuel Jones opp igjen i håp om å forsone seg med sin voksne datter Magdalena "Maggie" Gilkeson. Men datteren vil ikke tilgi ham for at han tidligere forlot familien og overlot moren hennes til et tøft liv og tidlig død. Denne situasjonen endres når Apache Pesh-Chidin, alias El Brujo, og et dusin av hans tilhengere (som har forlatt reservasjonen) passerer gjennom området, dreper nybyggere i området, og kidnapper døtrene deres for å bli solgt som sex-slaver i Mexico. Blant de kidnappede er Maggies eldste datter, Lilly. Maggies kjæreste Brake Baldwin eier en ranch i området, og var blant de drepte bosetterne.

Amerikanske myndigheter nekter å hjelpe de kidnappede ​​kvinnene, ettersom de er opptatt med å gjennomføre en tvungen omplassering av indianere i fangenskap. Dette etterlater Maggie, hennes far, og hennes yngre datter Dot alene om å spore opp de som stod bak. Gruppen møter også Kayitah, en Chiricahua, og en gammel venn av Samuel Jones, som også sporer angriperne sammen med sin sønn Honesco, for blant de kidnappede er en ung Chiricahua-kvinne som var forlovet med Honesco. Med de to familiens samlede innsats må de forsøke å frigjøre alle kvinnene, og komme seg unna uten at kidnapperne oppdager dem.

## Medvirkende
* Tommy Lee Jones som Samuel Jones/Chaa-duu-ba-its-iidan
* Cate Blanchett som Magdalena «Maggie» Gilkeson
* Evan Rachel Wood som Lilly Gilkeson
* Jenna Boyd som Dot Gilkeson
* Aaron Eckhart som Brake Baldwin
* Val Kilmer som Lt. Jim Ducharme
* Sergio Calderón som Emiliano
* Eric Schweig som Pesh-Chidin/El Brujo
* Elisabeth Moss som Anne
* Steve Reevis som Two Stone
* Jay Tavare som Kayitah
* Simon R. Baker som Honesco
* Deryle J. Lujan som Naazhaao
* David Midthunder som Happy Jim
* Clint Howard som Sheriff Purdy
* Ray McKinnon som Russell J. Wittick
* Max Perlich som Issac Edgerly

## Referanser


## Eksterne lenker
*
Collier-troféet

**Collier-troféer** er en årlig luftfartpris, administrert av U.S. National Aeronautic Association (NAA), som tildeles den eller de de som har gjort «the greatest achievement in aeronautics or astronautics in America, with respect to improving the performance, efficiency, and safety of air or space vehicles, the value of which has been thoroughly demonstrated by actual use during the preceding year.»

Prisen ble opprettet av Robert J. Collier, utgiver av *Collier's Weekly magazine.* Collier var luftsportspioner og president i Aero Club of America. Han ga en skulptør i Baltimore, Ernest Wise Keyser, i oppdrag å lage et 240&nbsp;kg tungt trofé i 1911. Prisen het opprinnelig *Aero Club of America Trophy*. Collier var også eier av et Wright Model B fly som han hadde kjøpt i 1911. Etter at han selv stod for utdelingen i flere år, døde han i 1918 ved slutten på første verdenskrig.

Prisen fikk hans navn i 1922 da flyklubben ble oppløst, og administrasjonen av troféet ble i 1923 overført til NAA. Navnet ble offisielt i 1944 og troféet utdeles en gang hvert år av NAAs president. Troféet er permanent plassert i National Air and Space Museum. Som sådan er troféet i forvaring av den som fikk det i 1969, den tidligere astronauten Michael Collins i hans tid som museets direktør.

## Enkeltpersoner som har fått prisen
*Listen omfatter *'personlige mottagere*'. Fabrikker og institusjoner er utelatt, likeledes grupper av personer, og personer som har ledet et team.*

* 1911 - Glenn H. Curtiss, for vellykket utvikling av amfibiefly. Første utdeling.
* 1912 - Glenn H. Curtiss for oppfinnelsen av en-pongtongflyet og utviklingen av flybåter.
* 1913 - Orville Wright, for automatisk balanseror.
* 1915 - W. Starling Burgess, for Burgess-Dunne BD dobbeltdekker sjøfly.
* 1921 - Grover Loening for utvikling av Loening Flying Yacht.
* 1925 - Sylvanus Albert Reed for metallpropeller.
* 1926 – Major Edward L. Hoffman, for den første praktiske fallskjermen. 
* 1929 – Fred Weick, for konstruksjon  NACA cowling som  revolusjonerte sivil luftfart og gjorde den raskere og mer lønnsom.
* 1932 – Glenn L. Martin for konstruksjon av Martin B-10 (XB-907) bombefly
* 1933 – Frank W. Caldwell fra Hamilton Standard for den hydraulisk kontrollerbare propellen.
* 1945 – Luis W. Alvarez for GCA som gjør det mulig «å snakke en flyver ned» ved hjelp av radar.
* 1947 – Chuck Yeager som førte Bell X-1, og var den første som brøt lydmuren. Ifølge hans biografi brukte Yeager troféet i sin garasje til oppbevaring av skruer og mutre.
* 1951 – John Stack for Langley vindtunnel.
* 1954 – Richard T. Whitcomb for hans oppdagelse av «area rule», en konstruksjonsmetode for overlydsfly.

## Referanser


## Eksterne lenker
* The Collier Trophy - har en relativt godt oppdatert liste over mottagere av trofeet
* From Engineering Science to Big Science - The NACA and NASA Collier Trophy Research Project Winners, Edited by Pamela E. Mack
Brasils herrelandslag i volleyball

**Brasils herrelandslag i volleyball** er det brasilianske landslaget i volleyball for menn som konkurrerer for Brasil under Panamerikanske leker, Sommer-OL og Verdensmesterskapet i volleyball.

## Turneringshistorikk
### Olympiske leker
* 1964 — *7.-plass*
* 1968 — *9.-plass*
* 1972 — *8.-plass*
* 1976 — *7.-plass*
* 1980 — *5.-plass*
* 1984 —  *Sølv*
* 1988 — *4.-plass*
* 1992 —  *Gull*
* 1996 — *5.-plass*
* 2000 — *6.-plass*
* 2004 —  *Gull*
* 2008 —  *Sølv*
* 2012 —  *Sølv*
* 2016 —  *Gull*

### Panamerikanske leker
* 1955 —  *Bronse*
* 1959 —  *Sølv*
* 1963 —  *Gull*
* 1967 —  *Sølv*
* 1971 —  *Bronse*
* 1979 —  *Sølv*
* 1983 —  *Gull*
* 1987 —  *Bronse*
* 1991 —  *Sølv*
* 1995 — *7.-plass*
* 1999 —  *Sølv*
* 2003 —  *Bronse*
* 2007 —  *Gull*
* 2011 —  *Gull*
* 2015 —  *Sølv*

### Verdensmesterskapet
* 1949 — *deltok ikke*
* 1952 — *deltok ikke*
* 1956 — *11.-plass*
* 1960 — *5.-plass*
* 1962 — *10.-plass*
* 1966 — *13.-plass*
* 1970 — *12.-plass*
* 1974 — *9.-plass*
* 1978 — *6.-plass*
* 1982 —  *Sølv*
* 1986 — *4.-plass*
* 1990 — *4.-plass*
* 1994 — *5.-plass*
* 1998 — *4.-plass*
* 2002 —  *Gull*
* 2006 —  *Gull*
* 2010 —  *Gull*
* 2014 —  *Sølv*
* 2018 —  *Sølv*

## Trenere
* Bebeto de Freitas (1984&ndash;1988)
* José Roberto Guimarães (1991&ndash;1996)
* Bernardo Rezende (2001&ndash;)

## Se også
*Brasils kvinnelandslag i volleyball

## Eksterne lenker
* 
* Profil hos *[[FIVB]].org*
Brasils kvinnelandslag i volleyball

**Brasils kvinnelandslag i volleyball** er det brasilianske landslaget i volleyball for kvinner som konkurrerer for Brasil under Panamerikanske leker, Sommer-OL og Verdensmesterskapet i volleyball.

## Turneringshistorikk
### Olympiske leker
* 1964 — *deltok ikke*
* 1968 — *deltok ikke*
* 1972 — *deltok ikke*
* 1976 — *deltok ikke*
* 1980 — *7.-plass*
* 1984 — *7.-plass*
* 1988 — *6.-plass*
* 1992 — *4.-plass*
* 1996 —  *Bronse*
* 2000 —  *Bronse*
* 2004 — *4.-plass*
* 2008 —  *Gull*
* 2012 —  *Gull*
* 2016 — *kvalifisert*

### Panamerikanske leker
* 1955 —  *Bronse*
* 1959 —  *Gull*
* 1963 —  *Gull*
* 1967 — *4.-plass*
* 1971 — *4.-plass*
* 1975 — *5.-plass*
* 1979 —  *Bronse*
* 1983 — *4.-plass*
* 1987 — *4.-plass*
* 1991 —  *Sølv*
* 1995 — *6.-plass*
* 1999 —  *Gull*
* 2003 — *4.-plass*
* 2007 —  *Sølv*
* 2011 —  *Gull*
* 2015 —  *Sølv*

### Verdensmesterskapet
* 1952 — *deltok ikke*
* 1956 — *11.-plass*
* 1960 — *5.-plass*
* 1962 — *8.-plass*
* 1967 — *deltok ikke*
* 1970 — *13.-plass*
* 1974 — *15.-plass*
* 1978 — *7.-plass*
* 1982 — *8.-plass*
* 1986 — *5.-plass*
* 1990 — *7.-plass*
* 1994 —  *Sølv*
* 1998 — *4.-plass*
* 2002 — *7.-plass*
* 2006 —  *Sølv*
* 2010 —  *Sølv*
* 2014 —  *Bronse*

## Trenere
* Bernardo Rezende
* José Roberto Guimarães

## Se også
*Brasils herrelandslag i volleyball

## Eksterne lenker
* 
* Profil hos *[[FIVB]].org*
Medina Nigussie Beriso

**Medina Nigussie Beriso** er en etiopisk friidrettsutøver som konkurrerer i mellomdistanseløp. Hun har gull på 3000 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
### 2014
Nigussie deltok i Great Ethiopian Run 23. november 2014, der hun løp 10&nbsp;km på 36.37.

### 2015
I Juniorafrikamesterskapet i friidrett 2015 i mars kom Nigussie på førsteplass på 3000 meter, med 9.31,37, foran Suru Galchu og Felis Sandra Chebet.

Hun deltok i gateløpet Tout Rennes Court i oktober, der hun kom på 14.-plass på 5&nbsp;km.

## Referanser


## Eksterne lenker
*  Profil hos All-Athletics
Oscar for beste visuelle effekter

**Oscar for beste visuelle effekter** (eller også **beste spesialeffekter**, på engelsk: **Academy Award for Best Visual Effects**) er den mest prestisjetunge Oscar-prisen for det filmatiske arbeidet innen spesialeffekter, både som dataanimasjon og praktiske effekter. Prisen deles ut årlig av Academy of Motion Picture Arts and Sciences (AMPAS).

## Vinnere og nominerte
### 1930-tallet

### 1940-tallet

### 1950-tallet

### 1960-tallet

### 1970-tallet

### 1980-tallet

### 1990-tallet

### 2000-tallet

### 2010-tallet

## Eksterne lenker
* The Official Acadademy Awards® Database
Philipp Friedrich Böddecker

**Philipp Friedrich Böddecker** (1607–1683) var en tysk komponist og organist.

Böddeckers far var musiker ved *Stiftskirche* i Stuttgart, og sønnen fikk sannsynligvis musikkundervisning av ham og av kirkas organist, Johann Ulrich Steigleder. Fra 1626 hadde Böddecker stillinger ved kirker og hoff i Darmstadt, Durlach, Frankfurt am Main og Strasbourg, fram til han i 1652 ble utnevnt til stiftsorganist i Stuttgart.

Böddecker har vunnet seg et noe herostratisk ry i musikkhistorien på grunn av en årelang strid med hoffkapellmester Samuel Capricornus: de to komponistene anklaget hverandre gjensidig for kompositoriske feil.

Lite av Böddeckers verk er bevart, men det finnes blant annet en samling geistlige verk for sopran og generalbass (*Sacra Partitura*), en fiolinsonate, en fagottsonate og det 18-stemmers verket *Melos irenicum* til feiringen av freden i Westfalen i 1648.

## Referanser


## Kilder
* 

## Eksterne lenker
* 
* 
*
Kore Tola Nagaho

**Kore Tola Nagaho** (født 16. januar 1997) er en etiopisk friidrettsutøver som konkurrerer i sprintløp og mellomdistanseløp. Hun har sølv på 800 meter og 4 x 400 meter stafett fra Juniorafrikamesterskapet i friidrett 2015 og stafettbronse fra Afrikalekene 2015 som fremste internasjonale meritter.

## Idrettskarriere
;2013
Tola deltok ved ungdomsafrikamesterskapet i friidrett 2013 i Warri i mars, der hun kom på femteplass på 400 meter med 56,20. På medleystafetten kom Etiopia pandreplass, bak Nigeria. Hun vant 400 meter under det etiopiske mesterskapet i friidrett i juni 2013.

;2014
Hun deltok ved afrikamesterskapet i friidrett 2014 i Marrakech. På 400 meter løp hun på 55,04 i innledningsheatet, som var 14. beste tid, og gikk ikke videre til finalen. Hun deltok også på Etiopias stafettlag på 4 x 400 meter, som kom på sjetteplass (av 6 lag), med tiden 3:46,91. Nagaho løp her sammen med Fantu Magiso Manedo, Shume Chaltu Regasa og Gadese Ejara Gada. 

;2015
Ved Juniorafrikamesterskapet i friidrett 2015 i mars kom Etiopia på andreplass på 4 x 400 meter, med 3:48,57. Hun deltok også på 800 meter, der hun også kom på andreplass, bak Shume Chaltu Regasa. Hun deltok også ved Afrikalekene 2015, der hun fikk 9. beste tid i kvalifiseringen på 800 meter, og ble ikke blant de 8 som gikk til finalen. På 4 x 400 meter kom Etiopia på fjerdeplass, men etter at Nigerias Tosin Adeloye testet positivt på doping i et stevne i juli 2015 ble hennes resultater strøket, og det etiopiske laget rykket opp til tredjeplass på resultatlistene.

;2017-
Hun vant 800 meter under FBK Games i Nederland i 2017, og hun deltok i VM i friidrett 2017, der hun ble slått ut i forsøksheatet på 800 meter. I 2018 vant hun 800 meter under det etiopiske mesterskapet i friidrett, med tiden 2:00,2, tatt med håndholdt tidtaking. 

## Referanser


## Eksterne lenker
* 
*  Profil hos All-Athletics (arkivert)
Internationalized Resource Identifier

En **internationalisert ressursidentifikator** eller **IRI **(engelsk: *«Internationalized Resource Identifier»*) brukes på internettet til å lokalisere informasjonsressurser på veven og til å navngi informasjons- og andre ressurser unikt. For eksempel kan IRI-en https://no.wikipedia.org/wiki/Sissel_Kyrkjebø brukes til å lokalisere wikipediasiden med *informasjon om* artisten Sissel Kyrkjebø, mens IRI-en http://dbpedia.org/resource/Sissel_Kyrkjebø kan benyttes til å navngi *personen Sissel kyrkjebø* unikt.

Internasjonaliserte ressursidentifikatorer bygger på uniforme ressursidentifikatorer (*URI*-er, engelsk: *«Uniform Resource Identifier»*), men mens URI-er kun kan inneholde tegn som er definert i ASCII-standarden, tillater IRI-er alle tegn som er definert i den langt mer omfattende Unicode-standarden. IRI-er ble definert at Internet Engineering Task Force (IETF) i 2005 i standarden .

## Referanser
Bugårdsparken

**Bugårdsparken** ligger i underkant av 3&nbsp;km nordvest for Sandefjord sentrum og består av idrettsanlegg, parkområder og stor dam som kalles Bugårdsdammen.

## Dyreliv
Bugårdsdammen er tilholdssted for ender, svaner og annet fugleliv. Noe fisking forekommer. Det er mest små gjedder i dammen.

## Idrett
Bugårdsparken er kommunens største idrettsanlegg. I parken finnes det anlegg for en rekke aktiviteter som håndball, fotball, friidrett, tennis, badminton, svømming, ridning, bueskyting, ishockey,  rulleskøyter, skøyter, fiske, fluekasting, minigolf og frisbeegolf.

## Rekreasjon
Bugårdsparken er et populært friluftsområde med lekeplass, akebakke, andedam, opplyste turløyper og store gressletter.

## Bygninger
* Jotunhallen – innviet 1963, fikk sitt navn etter at fabrikkeier Odd Gleditsch i Jotun donerte et større pengebidrag
* Svømmehallen – innviet 23. juni 1982
* Pingvinhallen – innviet 1994
* Bugårdsparken Minigolf – innviet i 2015; anlegget består av 18 godkjente minigolfbaner (Europabaner). Det har blitt spilt 4 Norgesmesterskap på anlegget frem til 2022
*Bugården Ishall – innviet 18. mars 2018. Isflata er 30 x 60 meter, det vil si på størrelse med en ishockeybane. Ishallen ble kåret til årets idrettsanlegg i Norge i 2019.

## Historie
Bugårdsdammen ble i 1875–1876 gravet ut med håndkraft og med hjelp av hester. Formålet var å anlegge byens vannverk. Dammen ble senere brukt som badeanlegg med stupetårn. Idag er ikke dammen egnet for bading.

Opparbeidelsen av selve parken begynte i 1948 etter initiativ fra idrettsutvalgets formann Sigurd B. Gade, også kjent som Bugårdsparkens far.

Parken ble i etterkrigstiden gradvis utvidet, men ble ikke offisielt innviet før 22. juni 1972, da en landskamp i friidrett mellom Norge og Romania markerte åpningen av anlegget.

Bugårdsparken var Sandefjords første idrettspark, og mottok i 1989 Rolf Hofmos pris for Norges beste idrettspark.

## Referanser
Sjongsvatnet

**Sjongsvatnet** er en innsjø 839 meter over havet ved Sjongsgrenda nord i Lesja kommune i Innlandet. Vatnet ligger nær vannskillet mot nordvest, og har tilsig bare fra mindre bekker.

Det finnes ørret i vatnet, og bestand av røye ble etablert etter utsetting på 1920-tallet. Dessuten har ørekyt blitt spredd hit før 1998.

## Referanser
Valentin Chauvin

**Valentin Chauvin** (født 30. desember 1995) er en fransk langrennsløper.

Under Junior-VM 2014 i Val di Fiemme var han med på det franske laget som tok sølv, og gjentok bedriften året etter under Junior-VM 2015 i Almaty.

Han debuterte i verdenscupen under lagsprinten i Planica den 16. januar 2016, der han kom på en 3.-plass sammen med Richard Jouve.

## Referanser


## Eksterne lenker
*
Rebecca Temidayo Oshinbajo

**Rebecca Temidayo Oshinbajo** (født 1996) er en nigeriansk friidrettsutøver som konkurrerer i mangekamp. Hun har gull i sjukamp fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2013
Oshinbajo deltok ved ungdomsafrikamesterskapet i friidrett 2013 i Warri, der hun kom på 2.-plass på 100 meter hekk, bak egyptiske Gaber Omar Lina. I juni deltok hun ved Warri Relays 2013, og kom på 6.-plass i lengde med 5,44 meter og 8.-plass på 100 meter hekk med tiden 14,72.

Hun var én av 74 utøvere som ble tatt ut til en forberedende treningssamling i oktober 2013, foran Samveldelekene 2013. 

;2014
Ved Warri Relays 2014 / AFN Golden League i juni kom hun på 6.-plass, med tiden 14,53. 

;2015
Ved Juniorafrikamesterskapet i friidrett 2015 i mars vant hun sjukamp, med 4.765 poeng, foran Kaiqtion Kruger og Nienka du Toit. Hun greide her 14,37 sekunder på 100 meter hekk, 1,57 meter i høydehopp, 9,51 meter i kulestøt, 25,40 sekunder på 200 meter, 5,66 meter i lengde, 26,48 meter i spydkast og 2:34,87 på 800 meter. 
 
Hun vant 100 meter hekk ved det nasjonale AFN Golden League i juni, der hun løp på 13,98 sekunder.

## Referanser


## Eksterne lenker
* 
*  Profil hos All-Athletics